ഇനി ജീവിതത്തിൽ വിവാഹമുണ്ടാകില്ലെന്ന് നടി ചാർമിള . തനിക്ക് നല്ല ദാമ്പത്യം വിധിച്ചിട്ടില്ലെന്നും ചാർമിള പറഞ്ഞു . സിനിമാ ജീവിതത്തിനിടെയുണ്ടായ ഒരു തിക്താനുഭവത്തെ കുറിച്ചും ചാർമിള മഴവിൽ മനോരമയുടെ ഒരു പ്രോഗ്രാമിൽ വെളിപ്പെടുത്തി . ചെറിയ പ്രായത്തിൽ അഭിനയിക്കാൻ വന്ന സമയത്ത് ഈ മേഖലയിൽ നിന്ന് ഒരു മോശം അനുഭവവും ഉണ്ടായിരുന്നില്ല . എന്നാൽ നാൽപത്തിരണ്ടു വയസുള്ള ഈ പ്രായത്തിൽ ഒരു മോശം അനുഭവമുണ്ടായി . മൂന്നു യുവാക്കൾ സിനിമയെക്കുറിച്ചു സംസാരിച്ച് അഡ്വാൻസ് ഒക്കെ നൽകിപ്പോയി . ഇരുപത്തിരണ്ടോ ഇരുപത്തിമൂന്നോ പ്രായമുള്ളവർ . കോഴിക്കോട് ഷൂട്ടിങ്ങിനു പോയശേഷമാണ് അവരുടെ മനസിൽ മറ്റു പലതുമുണ്ടായിരുന്നെന്നു തിരിച്ചറിഞ്ഞത് . ഇങ്ങനെയാണെങ്കിൽ ഞാൻ അഭിനയിക്കില്ലെന്നു പറഞ്ഞ് തിരിച്ചുവന്നു . ഇനി പ്രഫഷണൽ ആയവർക്കൊപ്പം മാത്രമേ അഭിനയിക്കൂ എന്നു തീരുമാനിച്ചു - ചാർമിള പറഞ്ഞു .